GFPT ลุ้นกำไร Q2 โต 158% อานิสงส์ยอดขาย-ราคาไก่พุ่ง โบรกแนะ “ซื้อ” เป้า 17.50 บ.
GFPT ลุ้นกำไรไตรมาส 2 โต 158% อานิสงส์ยอดขายและราคาขายไก่ที่ปรับตัวดีขึ้น อีกทั้งคาดแนวโน้มกำไรไตรมาส 3/65 ยังดีต่อเนื่องจาก High Season และราคาไก่ที่ยังยืนสูง โบรกแนะ “ซื้อ” เป้า 17.50 บาท
5 ส.ค. 2565

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์วันนี้ (5 ส.ค. 65) ประเมิน บริษัท จีเอฟพีที จำกัด (มหาชน) หรือ GFPT โดยคาดกำไรไตรมาส 2 ปี 65 เพิ่มขึ้น 3% จากไตรมาสก่อน และเพิ่มขึ้น 158% เมื่อเทียบกับงวดเดียวกันของปีก่อน ด้วยจากทั้งปริมาณและราคาขายไก่ที่ปรับตัวดีขึ้นจากปีก่อน หนุนทั้งรายได้และมาร์จิ้นขยายตัว
นอกจากนี้คาดแนวโน้มกำไรไตรมาส 3 ปี 65 ยังดีต่อเนื่องจาก High Season และราคาไก่ที่ยังยืนสูง ขณะเดียวกันคาดกำไรปีนี้ฟื้นแรง 6% จากงวดเดียวกันของปีก่อน และโตต่อปีหน้าอีก 9% เมื่อเทียบกับงวดเดียวกันของปีก่อน ทั้งนี้ราคาหุ้นที่ปรับลงแรงก่อนหน้าทำให้ Upside กลับมาน่าสนใจอีกครั้ง โดยยังคงแนะนำ “ซื้อ” ราคาเป้าหมาย 17.50 บาท
สำหรับสัญญาณเทคนิคแนวรับ 15-14.70 บาท และแนวต้าน 15.70-16 บาท